钦定古今图书集成/方舆汇编/边裔典/第083卷 > 西洋国
## 钦定古今图书集成/方舆汇编/边裔典/第083卷 > 西洋国

明

### 太祖洪武三年遣使谕安定诸酋

按《明外史安定传》：“安定卫距甘州西南一千五百里，
汉为婼羌，唐为吐蕃地。元封宗室卜烟帖木儿为宁
王，镇之。其地本名撒里畏兀儿，广袤千里，东近罕东，
北迩沙州，南接西番，居无城郭，以毡帐为庐舍，产多
驼马牛羊。洪武三年，遣使持诏招谕。”

洪武七年，安定遣使入贡。赐“《安定》王印。”

按《明外史安定传》：“洪武七年六月，卜烟帖木儿使其
府尉麻答儿等来朝，贡铠甲刀剑诸物。太祖喜，宴赉
其使者，遣官厚赉其王，而分其地为阿端、阿真、苦先
帖里四部，各赐以印。”

按《明会典》：“安定，鞑靼别部。洪武七年，西域安定王卜
烟帖木儿遣使来朝，贡铠甲刀剑等物。因立其酋长
为四部，各赐印曰阿端，曰阿员，曰苦先、曰帖里。而赐
卜烟帖木儿银印，仍称安定王，来朝贡，赐织金文绮
四匹。其贡赐赏例：到京，国师彩段四表里，绢二匹，纻
丝僧衣一套；舍人并使臣每人二表里，纻丝衣一套”；
僧人每人一表里。纻丝番僧衣一套，靴袜各一双。回
赐自进并带进驼、每只彩段三表里。绢四匹马、每匹
二表里

洪武八年、始设安定、阿端二卫

按《明外史安定传》：“洪武八年正月，其王遣傅卜颜不
花来贡，上元所授金银字牌，请置安定、阿端二卫，从
之。乃封卜烟帖木儿为安定王，以其部人沙剌等为
指挥。”

按《明会典》：“洪武八年，设安定、阿端二卫指挥使司，分
统四部。赐嗣王敕书诰命各一道，织金纻丝衣一套，
彩段六表里。谕祭已故王祭文一道，降香一炷，新钞
一千贯。礼部差通事一员，送请封人至西宁卫交割。
本卫差头目一员赍封物，同原来人前去本地授封。
别差头目一员赍祭物。另办斋粮五十石，麻布五十
匹，食茶二百斤。量带军士同去行祭。”

洪武九年，赐安定王及其部人衣币。

按《明外史安定传》：“洪武九年，命前广东参政郑九成
等使其地，赉王及其部人衣币。”

洪武十年，安定王为其下沙剌所弑，国中大乱
按《明外史安定传》：“洪武十年，王为沙剌所弑，王子板
咱失里复仇诛沙剌，沙剌部将复杀王子，部内大乱。
而番将朵儿只巴叛走沙漠，经安定，大肆杀掠，夺其
印去，其众益衰。”

洪武二十九年，复立安定卫，设指挥千百户等官。
按《明外史安定传》：“洪武二十五年，蓝玉西征，徇阿真
川，土酋司徒哈昝等惧，逃匿山谷，不敢出。及肃王之
国甘州遣僧谒王，乞授官以安部众。王为奏请，帝许
之。二十九年，命行人陈诚至其地，复立安定卫。其酋
长哈孩虎都鲁等五十八人悉授指挥千百户等官。
诚”还，酋长随之入朝，贡马谢恩。帝厚赉之，复命中官
赍银币往赐。

### 成祖永乐九年遣官抚谕撒里诸部

按《明外史安定传》：“永乐九年，遣官赍敕抚谕撒里诸
部。”

户三郎等三人为指挥佥事，馀授官有差，并赐本卫
指挥同知哈三等银币。未几，指挥朵儿只束来朝，愿
纳差发马五百匹，命河州卫指挥康寿往受之。寿言，
罕东必里诸卫纳马，其直皆河州军民运茶与之。今
安定辽远，运茶甚”难，乞结以布帛。帝曰：“诸番市马用
茶，已著为例。今姑从所请，后仍给茶。”于是定制，上马
给布帛各二匹，以下递减。三年，哈三等遣使来贡，奏
举头目撒力如藏卜等为指挥等官，且请岁纳孳畜
什一。并从之。

永乐十一年，封旧安定王子撒儿只失加之子亦攀
丹为安定王，赐之印诰。

按《明外史安定传》：“初，安定王之被杀也，其子撒儿只
失加为其兄所杀，部众溃散，子亦攀丹流寓灵藏。永
乐十一年五月，率众入朝，自家陈难，乞授职。帝念其
祖率先归附，令袭封安定王，赐印诰，还治其地，自是
朝贡不辍。”

### 仁宗洪熙元年以安定指挥哈三曲先指挥散即思等劫掠诏使命都指挥李英等讨之

按《明外史安定传》：“永乐二十二年，中官乔来喜、邓诚
使乌斯藏，次毕力木江黄羊川，安定指挥哈三孙散
哥及曲先指挥散即思等率众邀劫之，杀朝使，尽夺
驼马币物而去。仁宗大怒，敕都指挥李英偕康寿等
讨之。英等率西宁诸卫军及隆奔国师贾失儿监藏
等十二番族之众，深入追贼，贼远遁。英等逾昆仑山”，
西行数百里，抵雅令阔之地，遇安定贼，击败之，斩首
四百八十馀级，生擒七十馀人，获驼马牛十四万有
奇。曲先贼闻风远窜，追之不及而还。英以此封会昌
伯，寿等皆进秩。大军既旋，指挥哈三等惧罪，不敢还
故地。

### 宣宗宣德元年遣官招谕安定诸酋

按《明外史安定传》：“安定诸酋远窜，宣德元年，帝遣官
招谕之，复业者七百馀人。帝并赐彩币表里，以安其
反侧。”

宣德三年，赐“安定及曲先西卫官诰命”

按《明外史安定传》：“宣德三年春，赐安定及曲先卫指
挥等官五十三人诰命。初，大军之讨贼也，安定指挥
桑哥与罕东卫军同奉调从征罕东，违令不至。其所
辖板纳簇，瞰桑哥军远出，尽掠其部内庐帐畜产。事
闻，降敕切责，令速归所掠，违命则发兵进讨。已，进桑
哥都指挥佥事。”

### 英宗正统元年遣官奖谕安定王及指挥桑哥等

按《明外史安定传》：“‘正统元年，遣官赍敕谕安定王及
桑哥曰：我祖宗时，尔等顺天命，尊朝廷，输诚劾力，始
终不替。朝廷恩赉，亦久而弗渝。肆朕嗣位，尔等复遵
朝命，约束部下，良用尔嘉。兹特遣官往谕朕意，赐以
币帛，宜益顺天心，笃忠诚，保境睦邻，永享太平之福’。
正统三年，桑哥卒，以其子那南奔嗣。”

按《明外史安定传》：“正统三年，桑哥卒，其子那南奔嗣
职。”

正统九年，安定那南奔掠曲先人畜，诏戒谕还之
按《明外史安定传》：“正统九年，那南奔率众掠曲先人
畜，朝廷遣官谕还之。不奉命，反劫其行李。帝怒，敕责
安定王追理。王既奉命，又陈词乞怜，帝乃宥之，而谕
以保国睦邻之义。”

正统十一年，安定王亦攀丹卒，子领占干些儿袭。
按《明外史安定传》：“正统十一年冬，亦攀丹卒，子领占
干些儿袭。时王年幼，叔父指挥同知辍思泰巴佐理
国事，其同侪多不相下，王遣之入朝，奏请量加一秩，
乃擢都指挥佥事。”

### 天顺三年安定遣使来贡

按《明会典》：“天顺三年，安定遣使贡驼马。安定王十日
下程一次。每十人羊一只，鹅四只，鸡八只，酒五十瓶，
米一石，面二十五斤，果子四色，蔬菜、厨料。”

### 孝宗弘治三年安定王卒子千奔嗣

按《明外史安定传》：“弘治三年，领占干些儿卒，子千奔
袭，赐赍粮麻布，谕祭其父。先是哈密忠顺王卒，无子，
廷议安定王与之同祖，遣官择一人为其后，安定王
不许。至是访求陕巴于安定，册为忠顺王，命千奔遣
送其家属。千奔怒曰：‘陕巴不应嗣王爵，爵应归绰儿
加。绰儿加者，千奔弟也，且邀厚赏’。”兵部言：陕巴实忠
“顺王之孙，素为国人所服。前哈密无主，遣使取应立
者，绰儿加自知力弱，不肯往。今事定之后，乃尔反复，
所言不可从。”陕巴迄得立，然千奔以立，非己意。后哈
密数被寇，竟不应援。

弘治十年，安定遣使来贡“驼马。”

按《明会典》云云。

### 武宗正德 年蒙古亦不剌阿尔秃厮大掠青海安定遂残

按《明外史安定传》：“正德时，蒙古大酋亦不剌阿尔秃
厮侵青海，纵掠邻境，安定遂残破，部众散亡

明

### 太祖洪武三年命使臣赍诏抚谕琐里

按《明外史琐里传》：“琐里近西洋琐里而差小，洪武三
年，命使臣塔海帖木儿赍诏抚谕其国。”

洪武五年，琐里国王、使使奉表入贡。

按《明外史琐里传》：洪武五年，其王卜纳的使使奉表
朝贡，并献其国土地山川图。帝顾中书省臣曰：“西洋
诸国素称远番，涉海而来，难计岁月。其朝贡无论疏
数，厚往而薄来可也。”乃赐《大统历》及金织文绮、纱罗
各四匹，使者亦赐币帛有差。

按《明一统志》：“琐里国，前代无考。本朝洪武五年，国王
卜纳的遣其臣撒马牙茶嘉儿干的、亦剌丹八儿奉
金字表朝贡，并图其土地山川以献。土产：撒哈剌”，以
毛织之，蒙茸如毡毼，有红、绿二色。红八者：蓝布、觊木
里布、白苾布。